Markhaatiyaasha Yehowah Maxay Aamminsan Yihiin? Annagoo ah Markhaatiyaasha Yehowah waxaan ku dadaalnaa inaan raacno Masiixinnimadii uu Ciise dadka baray oo ay rasuulladiisiina ku dhaqmi jireen. Qormadan baa lagu soo koobay waxyaalaha waaweyn ee rumaysadkeenna. Ilaahay. Waxaan caabudnaa Ilaaha runta ah oo keliya Abuureheenna Qaadirka ah oo magaciisu yahay Yehowah. (Bilowgii 22:14; Muujintii 4:11) Isagu waa Ilaahii nebiyada Ibraahim, Muuse iyo Ciise.—Baxniintii 3:6; 17:15; Yooxanaa 20:17. Kitaabka Quduuska ah. Waxaan aamminsan nahay inuu Kitaabka Ilaahay ka yimaadday oo yahay farriintii Ilaahay oo binuʼaadanka. (Yooxanaa 17:17; 2 Timoteyos 3:16) Rumaysadkeenna wuxuu ka dhisan yahay Kitaabka gebigiis oo ka kooban 66 buug. Buugaggan waxay sameeyaan “Axdiga Hore” iyo “Axdiga Cusub.” Macallinka tacliinta diimaha Jason D. BeDuhn baa sii fiican inoogu sharxay rumaysadka Markhaatiyaasha Yehowah. Wuxuu sheegay in “rumaysadkooda iyo dhaqankooda oo dhan ku salaysan yahay waxa ku qoran Kitaabka keliya iyagoonan damcin inay qiyaasan waxa ku jiro.” Inkastoo aan aqbalnay Kitaabka gebigiis waannu fahamsan nahay inay qaybo Kitaabka ka mid ah calaamado iyo masaalo ku jiraan. Qayb walba xaraf xaraf uma micneyno.​—Muujintii 1:1. Ciise. Waxaannu raacnaa tacliimaha iyo masaalka Ciise Masiix oo waxaan u sharafnaa mid ah Badbaadiyeheenna iyo Kii Ilaahay soo diray.